La prolongació de la crisi econòmica en el context actual, ha donat lloc a que s'hagi produït una important modificació de les característiques i circumstàncies de les persones aturades a Catalunya.
La dificultat de trobar una col·locació s'ha traduït, per un costat, en un increment substancial del temps que una persona treballadora aturada està inactiva i, per tant, un creixement important de les persones que en termes ocupacionals es consideren aturats/ades de llarga durada.
Al mateix temps, aquesta circumstància provoca que cada vegada sigui major el nombre d'aturats/ades que deixen de percebre algun tipus de prestació i/o subsidi.
Aquesta nova situació, juntament amb la variació de la composició de l'atur, fa que per part del Servei d'Ocupació de Catalunya es consideri imprescindible que, conjuntament amb la millora de les polítiques actives d'ocupació, aquestes s'adrecin cada vegada més a col·lectius específics.
En aquest sentit, aquesta Ordre que regula les bases del nou Programa mixt de treball i formació es dirigeix d'una manera preferent als/a les aturats/ades que, amb una edat igual o superior a 30 anys, hagin esgotat o no tinguin dret a cap prestació i/o subsidi per desocupació, i planteja una distribució econòmica dels recursos que garanteixin un equilibri territorial per tal d'assegurar que hagi una oferta d'aquesta nova política activa d'ocupació adient a tot el territori i adequada a les seves necessitats.
Al mateix temps, el nou Programa de treball i formació introdueix elements diferenciadors als programes fins ara existents d'escoles taller, cases d'ofici i tallers d'ocupació, que garanteixen una major qualitat a les accions formatives que es desenvolupin, atesa l'obligatorietat que aquestes estiguin incloses en el catàleg d'accions formatives professionalitzadores certificables i, per tant, permetin integrar-se en un possible itinerari ocupacional de l'aturat/ada; una major adaptació al perfil professional dels/de les participants amb la possibilitat que l'entitat local pugui fixar les accions formatives a desenvolupar una vegada seleccionats/ades els/les participants; i, finalment, facilita la impartició d'aquestes accions formatives obrint la possibilitat que es desenvolupin tant prèviament a la contractació laboral com al llarg de la mateixa.
Cal destacar el consens que aquest nou Programa ha rebut per part dels agents socials, sindicats, associacions municipalistes de Catalunya i associacions patronals que ha permès la signatura d'un Acord Marc per tal d'establir uns nivells salarials homogenis a nivell de tota Catalunya i, que, sobretot, i tenint en compte el volum de persones aturades no perceptores de prestació o subsidi, assegura amb el pressupost existent el major nombre possible de participants.
Finalment, la convocatòria per al 2013 introdueix per primera vegada la utilització a la mateixa de la plataforma EACAT i, per tant, dóna una major facilitat i agilitat de gestió del Programa per part de les entitats locals i una més ràpida resolució del procés d'atorgament de les subvencions.
Vist el Reglament (CE) núm. 1081/2006, del Parlament Europeu i del Consell de 5 de juliol de 2006 relatiu al Fons Social Europeu (DOUE L210, de 31/07/2006), parcialment modificat pel Reglament (CE) núm. 396/2009 del Parlament Europeu i del Consell de 6 de maig de 2009;
Vist el Reglament (CE) núm. 1083/2006, del Consell de l'11 de juliol de 2006, pel qual s'estableixen les disposicions generals relatives al FEDER, FSE i al Fons de Cohesió (DOUE L210 de 31/07/2006), modificat pel Reglament (UE) núm. 539/2010 del Parlament Europeu i del Consell, de 16 de juny, Reglament (UE) núm. 1310/2011 del Parlament Europeu i del Consell, de 13 de desembre, i el Reglament (UE) núm. 1311/2011 del Parlament Europeu i del Consell, de 13 de desembre;
Vist el Reglament (CE) núm. 1828/2006 de la Comissió, de 8 de desembre de 2006, pel qual es fixen normes de desenvolupament per al Reglament (CE) núm. 1083/2006 del Consell (DOUE L 371/1, de 27/12/2006);
Vist el Reglament (CE) núm. 846/2009 de la Comissió, d'1 de setembre de 2009, el Reglament (CE) núm. 832/2010, de 27 de setembre i el Reglament (CE) núm. 1236/2011, de 29 de novembre de 2011, que modifiquen el Reglament (CE) núm. 1828/2006 de la Comissió.
Vista l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de programació de 2007-2013, modificada per l'Ordre TIN/788/2009, de 25 de març i l'Ordre ESS/1337/2013, de 3 de juliol;
Vista la reunió de la Conferència Sectorial d'Ocupació i Assumptes Laborals celebrada el dia 11 d'abril de 2013 mitjançant la qual es distribueixen territorialment les subvencions de l'àmbit laboral finançades a càrrec dels Pressupostos Generals de l'Estat;
A aquestes bases els són aplicables la Llei 38/2003, de 17 de novembre, general de subvencions, el Reglament que la desenvolupa, aprovat pel Reial decret 887/2006, de 21 de juliol, i el Decret legislatiu 3/2002, de 24 de desembre (Llei de finances públiques de Catalunya),
1.1 Aprovar les bases reguladores per a la concessió de subvencions per a la realització del Programa mixt de Treball i Formació adreçat a persones aturades, prioritàriament de 30 anys o més, que hagin exhaurit la prestació per desocupació i/o el subsidi per afavorir-ne la inserció laboral i millorar la seva ocupabilitat.
1.2 Obrir la convocatòria per a l'any 2013.
Aplicació pressupostària i import convocat
2.1 Aquest Programa serà finançat pel Ministeri d'Ocupació i Seguretat Social, d'acord amb les corresponents ordres per les quals es distribueixen territorialment les subvencions de l'àmbit laboral finançades amb càrrec als pressupostos generals de l'Estat.
2.2 L'import màxim destinat als ajuts a les entitats locals previstes a la base 2 d'aquesta Ordre és de 19.869.000,00 euros, els quals aniran a càrrec de les partides pressupostàries 6204 D/460.0014.06/331D/000, 6204 D/469.0001.06/331D/000 i 6204 D/461.0001.05/331D/000 del pressupost del Servei d'Ocupació de Catalunya per a l'any 2013.
2.3 Aquesta dotació inicial es podrà ampliar en funció de les disponibilitats pressupostàries, mitjançant resolució del/de la director/a del Servei d'Ocupació de Catalunya.
2.4 La resolució d'atorgament d'aquestes subvencions estarà condicionada a la disponibilitat pressupostària suficient per a aquesta finalitat atès que correspon a programes acordats a la reunió de la Conferència Sectorial d'Ocupació i Assumptes laborals celebrada el dia 11 d'abril de 2013 mitjançant la qual es distribueixen territorialment les subvencions de l'àmbit laboral finançades a càrrec dels Pressupostos Generals de l'Estat.
2.5 Els ajuts concedits d'acord amb aquesta Ordre poden ser elegibles en el marc del Programa Operatiu Plurirregional d'Adaptabilitat i Ocupació núm. 2007ES05UPO001 per al període 2007-2013, amb un cofinançament del Fons Social Europeu del 50%, dins de l'eix 2, el tema prioritari 66 i la línia d'acció 66.7.
La certificació d'aquesta despesa en el Programa operatiu regional queda condicionada a que l'ordre estatal de distribució territorial per a l'exercici econòmic de 2013 de subvencions de l'àmbit laboral finançades amb càrrec als Pressupostos Generals de l'Estat, permeti el cofinançament de les actuacions d'aquest Programa Operatiu Regional.
Sol·licituds i termini de presentació
3.1 El termini de presentació de les sol·licituds serà des de l'endemà de la publicació d'aquesta Ordre fins al 30 de setembre de 2013, aquest inclòs.
3.2 Les sol·licituds s'han de presentar als llocs i pels mitjans a què fa referència la base 6.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a la base 7.
Barcelona, 2 de setembre de 2013
1.1 L'objecte d'aquestes bases és regular la concessió de subvencions per a la realització del Programa mixt Treball i Formació adreçat a persones aturades, prioritàriament de 30 anys o més, que hagin exhaurit la prestació per desocupació i/o el subsidi per afavorir-ne la inserció laboral i millorar la seva ocupabilitat.
1.2 Cada sol·licitud pot incloure diferents projectes d'accions d'experiència laboral i formació en funció del seu àmbit municipal i el sector i activitat econòmica on es desenvolupi.
2.1 Poden ser beneficiaris d'aquests ajuts els ajuntaments de Catalunya i els consells comarcals o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, que d'acord amb l'annex 6, tinguin una preassignació de quatre o més contractes de treball.
2.2 A l'efecte de determinar el número de contractes de treball que s'ha assignat a cada entitat s'ha tingut en compte, d'acord amb el col·lectiu prioritari, el nombre d'aturats/ades no perceptors/ores de prestació i/o subsidi per municipi i el percentatge d'atur no perceptor del municipi respecte al seu atur total, ajustant l'assignació per tal d'obtenir un adequat equilibri territorial que permeti assegurar una correcta oferta ocupacional a tota Catalunya.
2.3 El procediment ha estat el següent:
a) S'ha establert el total d'atur d'edat igual o major de 30 anys no perceptor de prestació o subsidi a cada municipi, d'acord amb les dades corresponents al passat mes d'abril.
b) D'acord amb els criteris establerts al punt 2.2 anterior s'estableix una ràtio d'assignació inicial d'un contracte de treball per a cada 82,04 aturats no perceptors al municipi, d'acord amb les dades corresponents al mes d'abril del 2013.
c) El nombre d'aturats no perceptors de cada municipi es divideix entre la ràtio de 102,43 fins a obtenir un número de contractes assignat.
d) Aquest número s'ha arrodonit fins al número sencer més proper, fins a obtenir el número de contractacions assignades a cada municipi.
e) Les entitats locals amb contractacions assignades amb número igual o superior a quatre, que consten a l'annex 6, poden presentar la sol·licitud.
f) Les contractacions corresponents als municipis amb una assignació de contractes de treball inferior a quatre, s'han sumat i s'han incorporat a la assignació corresponent al seu consell comarcal, tal i com consta a l'annex 6, que és qui pot presentar la sol·licitud.
g) En aquest cas és necessari l'acord de l'òrgan de govern competent de l'entitat local, que aprovi la presentació de la sol·licitud i l'execució del projecte per part del consell comarcal que li correspongui, indicant, al mateix, el nombre de contractes de treball que es sol·liciten.
h) A l'efecte de garantir un equilibri territorial i una oferta de polítiques actives en tot el territori, s'estableix un topall màxim de contractacions a sol·licitar de dos cents cinquanta contractes de treball, i un mínim de deu contractacions per als consells comarcals que agrupen els municipis amb assignació de menys de quatre contractacions.
2.4 Cada entitat pot presentar únicament una sol·licitud la qual pot contenir diferents projectes.
En el cas dels consells comarcals haurà de presentar tants projectes d'accions d'experiència laboral com municipis de la seva comarca li han sol·licitat la seva participació al Programa.
Als efectes d'aquestes bases i convocatòria, qualsevol referència a entitat local farà remissió a les entitats beneficiàries que preveu aquest article.
Requisits per obtenir la condició de beneficiari/ària
3.1 Les entitats locals sol·licitants hauran de complir els requisits següents:
a) Donar ocupació, almenys, a un 2% de treballadors/ores amb disminució sobre el nombre total de treballadors/ores de l'entitat, o bé aplicar les mesures alternatives d'acord amb el que disposen l'article 38 de la Llei 13/1982, de 7 d'abril, d'integració dels disminuïts (BOE núm. 103 de 30/4/1982), el Reial decret 364/2005, de 8 d'abril (BOE núm. 94 de 20/4/2005) i el Decret 322/2011, de 19 d'abril, (DOGC núm. 5864, de 21/04/2011).
Aquest compliment s'haurà de mantenir al llarg de tot el procediment: en el moment de presentació de sol·licitud, previ a la resolució d'atorgament i abans de rebre qualsevol pagament.
c) No trobar-se en cap de les circumstàncies que impedeixen adquirir la condició de beneficiari previstes a l'article 13 de la Llei 38/2003, general de subvencions (BOE núm. 276, de 18/11/2003).
d) Indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i d'intervenir-hi en llurs centres de treball.
e) Complir els requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
(DOGC núm. 2553, de 07/01/1998).
f) No haver estat sancionades, en resolució ferma, per la comissió d'infracció greu en matèria d'integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
g) Complir les obligacions i no incórrer en els supòsits de prohibició establerts als articles 90.bis i 92.bis del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31/12/2002).
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de prevenció de Riscos Laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
i) Complir la obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
En el cas de les empreses de més de 250 treballadors/ores, aquestes hauran d'elaborar i aplicar amb caràcter obligatori un Pla d'Igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23/3/2007).
j) Complir qualsevol altra obligació legal o reglamentària que els pugui afectar.
3.2 El compliment d'aquests requisits s'haurà d'acreditar per part de l'entitat local mitjançant la signatura de les declaracions que inclou la sol·licitud de l'ajut.
Persones destinatàries del Programa
4.1 Són destinatàries d'aquest Programa les persones en situació d'atur, prioritàriament les de 30 anys o més, que hagin exhaurit la prestació per desocupació i/o el subsidi.
4.2 Als efectes d'aquest Programa, s'entén per persones aturades aquelles persones inscrites en l'oficina de treball com a demandants d'ocupació no ocupades a la data immediatament anterior a la presentació de la corresponent oferta de treball.
Dins del col·lectiu prioritari, els/les participants hauran d'haver exhaurit la prestació per desocupació i/o el subsidi sense nous drets a percebre'ls a la data de selecció.
Les persones aturades que, en el moment de l'oferta de treball, siguin perceptores del Plan Prepara o el RAI, no poden participar en el Programa.
4.3 En qualsevol cas, les persones contractades en el marc d'aquest Programa han d'estar inscrites en l'oficina de treball com a demandants d'ocupació no ocupades i han de complir tots els requisits legals per poder formalitzar un contracte de treball en el moment de la seva signatura.
4.4 La participació en aquest Programa implica la incompatibilitat de les persones participants de participar en qualsevol altra política activa d'ocupació subvencionada pel Servei d'Ocupació de Catalunya durant la seva permanència.
Tres absències injustificades d'un/a participant, en el període d'un mes, o la falta total d'aprofitament és motiu d'exclusió del Programa.
Accions subvencionables i àmbit territorial
El Programa estableix tres tipus d'accions:
5.1 Accions d'experiència laboral:
5.1.1 Aquestes accions s'adrecen a facilitar la pràctica laboral dels/de les participants mitjançant el desenvolupament de treballs de caràcter públic i interès social.
Les entitats locals poden sol·licitar, ja sigui directament o mitjançant els consells comarcals en el seu cas, un número indeterminat de contractacions en diferents projectes, però haurà de prioritzar-los en la seva sol·licitud.
5.1.2 Els projectes comporten la contractació laboral per part de l'entitat local sol·licitant o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells del/de la participant per a desenvolupar treballs d'interès públic i caràcter social.
Aquests treballs hauran de ser competència de l'entitat local sol·licitant.
L'execució d'aquests projectes no podrà ser objecte d'adjudicació, contractació administrativa o encàrrec de gestió a cap entitat o empresa aliena a les establertes a la base 2 d'aquesta Ordre.
En el cas d'empreses públiques municipals s'haurà de fer el corresponent encàrrec de gestió.
5.1.3 El contracte de treball haurà de tenir obligatòriament una durada de sis mesos i una jornada laboral del 100% de la jornada laboral d'aplicació, d'acord amb el conveni laboral de l'entitat o, en el seu defecte, del sector.
5.1.4 Durant el desenvolupament de la contractació laboral l'entitat local ha d'incorporar el personal tècnic i/o de suport propi necessari per tal d'assegurar el correcte desenvolupament dels treballs a desenvolupar i el compliment de la normativa de riscos laborals d'aplicació, d'acord amb la memòria del projecte que es presenti a la corresponent convocatòria.
5.2.1 Aquestes accions van adreçades al desenvolupament d'una activitat formativa professionalitzadora per part dels participants a les accions d'experiència laboral.
Aquesta formació és obligatòria per a tots els/les participants al Programa i pot estar directament relacionada amb el treball que desenvolupa o amb el seu itinerari ocupacional.
5.2.2 A l'efecte de la subvenció s'estableix una durada mitjana de 90 hores i l'acció formativa ha de ser impartida durant el contracte de treball dins de l'horari laboral.
La formació haurà de tenir una durada mínima de 80 hores i màxima de 120.
5.2.3 S'estableix un import mitjà de subvenció de 5,00 euros per hora i participant.
L'entitat local a la seva sol·licitud únicament farà constar l'import que se sol·licita en funció del nombre de treballadors/ores als quals va adreçat.
Una vegada seleccionats els/les aturats/ades que participaran al projecte i comunicat a l'oficina de Treball que validarà la selecció segellant el llistat de persones seleccionades a l'oferta de treball, l'entitat local, d'acord amb llur perfil professional i/o el treball que desenvoluparan, determinarà les accions formatives professionalitzadores més adients per a les persones seleccionades.
Els mòduls formatius que s'imparteixin han de correspondre obligatòriament a formació vinculada a certificat de professionalitat i han de ser impartits per un centre acreditat i homologat pel Servei d'Ocupació de Catalunya.
Aquestes accions han de complir tots els requisits establerts en el Reial decret 34/2008, de 18 de gener, pel qual es regulen els certificats de professionalitat, modificat pel Reial decret 1675/2010, de 10 de desembre, i el Reial decret 189/2013, de 15 de març, així com els reials decrets que regulen cada certificat de professionalitat.
Els imports màxims dels mòduls formatius a impartir seran els establerts a la Resolució EMO/1677/2013, de 24 de juliol, que estableix els mòduls econòmics aplicables a les accions formatives professionals per a l'ocupació, en matèria de formació d'oferta, que promou el Servei d'Ocupació de Catalunya.
Una vegada finalitzat el Programa i revisada la justificació econòmica presentada per l'entitat local, si l'import resultant de la despesa formativa és superior a l'import mitjà de 5,00 euros / hora / participant subvencionat, el Servei d'Ocupació de Catalunya procedirà a regularitzar la subvenció i a abonar a l'entitat local la diferència resultant.
5.2.4 A l'efecte de la impartició de les accions formatives,
- Si l'entitat local és un centre acreditat podrà executar directament l'acció formativa, i procedirà a la sol·licitud i tramitació de les accions formatives professionals corresponents mitjançant l'aplicació GIA del Servei d'Ocupació de Catalunya.
- Per tal d'optimitzar els recursos ocupacionals existents, les entitats locals també podran derivar participants a accions formatives del territori desenvolupades per centres acreditats en especialitats certificables.
En el cas que aquestes accions formatives gestionades per altres entitats públiques o privades estiguin subvencionades, aquesta derivació s'haurà d'articular mitjançant un conveni de col·laboració entre l'entitat local i l'entitat que realitza la formació.
En aquest conveni hauran de quedar recollits els compromisos d'ambdues entitats, les característiques de la formació i la constància expressa que no hi ha cap intercanvi econòmic.
- Els consells comarcals desenvoluparan d'una manera centralitzada les accions formatives corresponents als participants de les entitats locals que han sol·licitat la seva participació mitjançant els mateixos.
- En el cas que l'entitat local consideri que no existeix al seu àmbit geogràfic o proper una oferta formativa vinculada a certificat de professionalitat, haurà de justificar i sol·licitar al Servei d'Ocupació de Catalunya l'autorització per a modificar aquesta formació a qualsevol altre formació professionalitzadora.
5.2.5 L'entitat local podrà subcontractar entitats públiques o privades per executar-la.
L'import màxim de subcontractació és el 100% de la quantia de la subvenció atorgada a l'entitat local per a les accions de formació.
La prestació de serveis formatius i el seu cost s'hauran de regular per allò que disposi la normativa vigent sobre contractació en el sector públic i la normativa reguladora de subvencions.
En qualsevol cas, l'entitat local serà responsable davant del Servei d'Ocupació de Catalunya que l'actuació formativa s'hagi executat correctament.
5.2.6 El Servei d'Ocupació de Catalunya expedirà un certificat de la formació realitzada sempre que s'hagi assistit amb aprofitament al 75%, com a mínim, de l'acció formativa.
Finalitzada aquesta formació que ha d'estar vinculada a un certificat de professionalitat, les persones que finalitzin l'acció formativa amb avaluació positiva podran sol·licitar al Servei d'Ocupació de Catalunya l'acreditació parcial acumulable corresponent al mòdul formatiu superat.
Si el Servei d'Ocupació de Catalunya detecta que no s'han complert els requisits d'accés dels alumnes o els del personal docent o que no s'ha realitzat la formació en les instal·lacions i els equipaments adequats o que no s'han aplicat els criteris d'avaluació indicats en el reial decret regulador, no s'expediran els certificats de professionalitat corresponents als alumnes afectats.
5.2.7 Les persones participants del projecte han d'estar cobertes per una assegurança d'accidents i responsabilitat civil subscrita per l'entitat local beneficiària i abastarà tot el període d'execució de la formació, a més de les incidències in itinere.
En el supòsit de contractació i/o derivació de serveis formatius externs, caldrà fer extensiva l'assegurança d'accidents de les persones participants al lloc d' impartició de les accions formatives.
L'entitat subcontractada haurà de garantir i acreditar a l'entitat local que les instal·lacions reuneixen les condicions adequades de solidesa i seguretat.
5.3 Accions de coordinació i prospecció d'empreses:
5.3.1 Aquests projectes van adreçats a facilitar a les entitats locals la gestió del Programa mixt de treball i formació i donar suport als processos ocupacionals que desenvolupen els/les participants al llarg del Programa.
Les tasques que desenvoluparan el personal tècnic contractat comprenen la coordinació entre els diferents projectes que composen les accions d'experiència laboral i formatives, tasques de tutorització i seguiment als participants tant durant la formació com durant el període de contractació i prospecció d'empreses en el seu territori adreçades a facilitar la inserció laboral al finalitzar el Programa.
Els poden sol·licitar les entitats locals que tinguin assignades inicialment un mínim de 15 contractacions, d'acord amb l'annex 6 d'aquesta Ordre, així com els consells comarcals.
5.3.2 Inclouen la contractació de personal per una durada de set mesos i una jornada laboral del 70% de la jornada laboral establerta al conveni laboral de l'entitat local o en el seu defecte del sector.
5.3.3 Les persones a contractar en aquests projectes hauran de estar inscrites en les oficines de treball del Servei d'Ocupació de Catalunya com a demandants d'ocupació no ocupades a la data immediatament anterior a la presentació de la corresponent oferta de treball.
El procés de selecció dels/de les treballadors/ores a contractar per a aquest projecte serà l'establert a la base 8 d'aquesta Ordre.
5.4 Cadascun d'aquests tipus d'acció pot desglossar-se en diferents projectes, excepte en el cas de les accions de coordinació i prospecció d'empreses que correspon a un únic projecte.
5.5 En el cas de les entitats locals que sol·liciten directament, l'àmbit territorial del Programa mixt de treball i formació és el corresponent de l'entitat local que sol·licita.
En el cas dels consells comarcals l'àmbit territorial del Programa mixt de treball i formació serà el corresponent a la comarca i l'entitat local que li va sol·licitar l'execució del projecte.
6.1 Les sol·licituds s'han de presentar exclusivament mitjançant l'extranet de les administracions públiques catalanes, plataforma EACAT ( http://www.eacat.cat )
6.2 El formulari de sol·licitud així com la informació per a trametre les sol·licituds està disponible a la plataforma EACAT.
6.3 La sol·licitud inclou la declaració responsable relativa al compliment dels requisits següents:
a) Requisits als quals fa referència la base 3 d'aquesta Ordre.
b) Informar de l'existència o no d'altres subvencions o ajudes públiques i/o privades, nacionals o internacionals, per al mateix concepte.
En cas afirmatiu caldrà indicar, en el formulari de sol·licitud el Programa al qual s'acullen, de la quantia sol·licitada, el percentatge que suposen del cost total del projecte, de si es troben en fase de sol·licitud o concessió i amb càrrec a quina entitat pública o privada s'han sol·licitat.
En cas de no haver-ne sol·licitat d'altres, cal la informació en aquest sentit.
c) Compromís de l'entitat local a dur a terme una comptabilitat separada vinculada a l'activitat subvencionada.
d) Disposar de l'acord de l'òrgan de govern competent de l'entitat local pel qual s'aprova la presentació, en el marc del Programa de Treball i Formació, de la sol·licitud de subvenció i la realització de les accions incloses, de contractació de persones aturades per part de l'entitat sol·licitant, amb indicació del conveni col·lectiu, o acord retributiu, si escau, a aplicar, i de formació, el Programa formatiu, l'entitat que les impartirà i les dates de realització les quals, es determinaran d'acord amb les persones que es seleccionin per a participar en el Programa prèvia proposta per part de l'entitat beneficiaria de la subvenció al Servei d'Ocupació de Catalunya i aprovació d'aquest.
e) Disposar del certificat del/de la secretari/ària i/o interventor/a de l'administració local on es faci constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
f) En el cas d'entitats locals que participin al Programa mitjançant el seu consell comarcal, acord l'òrgan de govern competent de l'entitat local municipal pel qual s'aprova aquesta participació amb indicació de l'acció d'experiència laboral i el nombre de persones aturades a contractar.
6.4 La presentació de la declaració responsable faculta l'Administració per verificar en qualsevol moment la veracitat de les dades declarades.
6.5 La signatura de la sol·licitud comporta l'autorització al Servei d'Ocupació de Catalunya per obtenir per mitjans electrònics les dades relatives a: el NIF de l'entitat local, el DNI de la persona que actua en nom i representació de la persona jurídica sol·licitant i les dades relatives a estar al corrent de les obligacions amb la Seguretat Social, de les obligacions tributàries de l'Estat i amb la Generalitat que formen part del Catàleg de Dades i Documents Electrònics, d'acord amb allò establert a l'article 18 del Decret 56/2009, de 7 d'abril, per a l' impuls i desenvolupament dels mitjans electrònics de l'Administració de la Generalitat.
Les entitats locals que tinguin concedida una pròrroga, ajornament, moratòria o qualsevol altra condició especial respecte les obligacions amb la Seguretat Social, de les obligacions tributàries de l'Estat i amb la Generalitat, han d'aportar la documentació acreditativa d'aquestes circumstàncies.
6.6 En el cas que l'entitat local sol·licitant sigui un organisme autònom o altres entitats jurídiques de creació voluntària, dependents o vinculades a una administració local, caldrà aportar l'acord o acords municipals pels quals es decideix la seva creació i els estatuts i/o altres documents fundacionals, i les seves modificacions.
En el cas que estigui publicada en un butlletí oficial, només serà necessari indicar-ne la referència de la publicació a la sol·licitud.
6.7 En el cas no s'hagi presentat mai el full de domiciliació bancària degudament emplenat d'acord amb el model del Departament d'Economia i Coneixement, apartat de serveis i tràmits, disponible a l'adreça http://www.gencat.cat/economia/serveis/models/index.html, o es vol en modificar les dades consignades, s'ha d'aportar-ne un de nou.
En el cas que ja s'hagi presentat aquest full el Servei d'Ocupació de Catalunya, només serà necessari informar-ne les dades a la sol·licitud.
6.8 Si la sol·licitud no compleix els requisits que estableix aquesta Ordre es requerirà a l'entitat local per tal que en un termini de deu dies hàbils esmeni el defecte o adjunti els documents preceptius.
Si no ho fa així s'entendrà que desisteix, d'acord amb l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, i es dictarà la resolució corresponent.
Aquests requeriments i la tramesa dels mateixos per part de l'entitat local es realitzarà mitjançant la plataforma EACAT.
7.1 El procediment de concessió d'ajuts adreçats a les entitats locals és el de procediment reglat.
7.2 La instrucció del procediment de concessió dels ajuts correspon a la Subdirecció General de Polítiques Actives d'Ocupació, mitjançant el Servei de Promoció de l'Ocupació.
7.3 Una vegada registrada la sol·licitud, es revisarà la documentació presentada i es verificarà el compliment de l'entitat local i les accions sol·licitades dels requisits establerts a les bases 2, 3 i 5 d'aquesta Ordre.
7.4 Quan l'expedient sigui complet, es procedirà a l'atorgament de les subvencions corresponents a les accions d'experiència laboral i formatives d'acord amb el següent procediment, tenint en compte les limitacions establertes a la base 10 d'aquesta Ordre i les partides pressupostàries existents:
Primer: Quan la sol·licitud presentada per l'entitat local inclogui un nombre de contractacions igual o inferior als assignats a l'annex 6 d'aquesta Ordre, es procedirà a l'aprovació de les contractacions, seguint un ordre decreixent en funció del nombre de contractacions assignades a cada municipi.
En el cas que la sol·licitud presentada l'entitat local superi el nombre de contractacions assignat inicialment a l'annex 6, es procedirà a l'aprovació de les contractacions i imports per l'ordre de preferència establert per l'entitat local en la seva sol·licitud, fins a arribar a les contractacions assignades.
La resta de contractacions sol·licitades restaran a l'espera d'una possible segona aprovació.
Segon: Finalitzada aquesta primera aprovació a la totalitat de les entitats locals sol·licitants de la comarca, i en cas que restessin contractes de treball per assignar, es procedirà a una segona aprovació entre els municipis amb contractacions sense aprovar, seguint l'ordre decreixent d'acord amb el percentatge d'atur no perceptor respecte a l'atur total de cada municipi, fins a esgotar el nombre de contractacions assignades a la comarca.
Tercer: Si després d'aquest procés, restessin contractes sense aprovar a la comarca, es procedirà a assignar-los a aquelles comarques de la mateixa demarcació territorial amb contractes sense aprovar, d'acord amb els criteris anteriors per ordre decreixent del seu percentatge d'atur no perceptor de prestació i/o subsidi respecte a l'atur total.
Quart: En el cas de no esgotar el nombre de contractacions previstes a la demarcació territorial i les limitacions del pressupost d'acord amb els imports màxims que s'estableixen a la base 10 d'aquesta Ordre, es repartirà a les altres demarcacions, comarques i municipis d'acord amb el procediment establert amb anterioritat fins a esgotar el pressupost de la convocatòria.
7.5 El procediment per a l'assignació de subvencions per als projectes de coordinació i prospecció d'empreses serà el següent:
Primer: Una vegada realitzades les propostes establertes al punt 4 d'aquesta base, es procedirà a assignar, en funció del nombre de contractes de treball en les accions d'experiència laboral, un import per a la contractació del personal del projecte de coordinació i prospecció d'empreses d'acord amb el criteri següent:
De 15 a 100 contractes, subvenció per a una contractació; de 101 a 200 contractes, subvenció per dues contractacions; de 201 a 250, subvenció per a tres contractacions.
Es preveu la subvenció per a la contractació de, com a mínim, una persona per a la coordinació i prospecció d'empreses en el cas dels consells comarcals que tenen proposta d'aprovació igual o superior a 10 contractacions.
Segon: Si després d'aquesta proposta restessin imports sense proposar aquests imports es passarien a projectes de treball i formació sense assignació.
7.6 A la vista de l'expedient, l'òrgan instructor elevarà una proposta d'atorgament a l'òrgan competent, degudament motivada, amb el tràmit d'audiència previ.
Es podrà prescindir d'aquest tràmit quan no figurin en el procediment ni es tinguin en consideració altres fets o al·legacions o proves que les presentades pels interessats.
7.7 El director/a del Servei d'Ocupació de Catalunya, a proposta del/de la subdirector/a general de Polítiques Actives d'Ocupació, dictarà la corresponent resolució d'atorgament o denegació del projecte.
7.8 El termini màxim per resoldre i notificar la resolució que es dicti és abans del proper 30 de novembre.
Transcorregut aquest termini, si no s'ha dictat i notificat resolució expressa, la sol·licitud s'entendrà desestimada, d'acord amb el que estableix l'article 54.2.e) de la Llei 26/2010, de 3 d'agost, de règim jurídic i de procediment de les administracions públiques de Catalunya.
7.9 La resolució, degudament motivada, es notificarà a l'entitat local mitjançant la plataforma EACAT, d'acord amb el que disposen els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 14 de gener, i l'article 56 de la Llei 26/2010, del 3 d'agost, de règim jurídic i de procediment de les administracions públiques de Catalunya.
7.10 Contra la resolució que dicti el/la director/a del Servei d'Ocupació de Catalunya, que no posa fi a la via administrativa, es podrà interposar recurs d'alçada davant el/la secretari/a d'Ocupació i Relacions Laborals en el termini d'un mes a comptar de l'endemà de la seva notificació, d'acord amb el que preveu l'article 114 de la Llei 30/1992, de 26 de novembre.
Selecció de les persones participants
8.1 L'entitat local haurà d'indicar a la corresponent oferta genèrica d'ocupació les característiques ocupacionals de les persones a les que va adreçat el Programa mixt de treball i formació i que compleixin els requisits establerts a la base 4 d'aquesta Ordre.
8.2 Les oficines de Treball del Servei d'Ocupació de Catalunya s'encarregaran de derivar a l'entitat local que executa el Programa persones en situació d'atur que hagin exhaurit la prestació per desocupació i/o el subsidi, d'acord amb l'itinerari professional acordat entre aquestes i el personal orientador del Servei d'Ocupació de Catalunya.
8.3 L'entitat local comunicarà a l'oficina de Treball les persones seleccionades per a la comprovació de la seva inscripció com a demandants d'ocupació no ocupades, prèvia a la incorporació al Programa.
8.4 En el procés de selecció, tant per part de l'oficina de Treball com per part de l'entitat local s'ha de promoure la igualtat de gènere entre els/les candidats/es i/o participants.
9.1 L'experiència laboral en l'entitat local o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, es realitzarà mitjançant la formalització d'un contracte de treball d'acord amb la normativa vigent en el seu moment.
9.2 Previ a la formalització del contracte de treball, l'entitat local haurà de comprovar que la persona a contractar estigui inscrita en l'oficina de Treball com a demandant d'ocupació no ocupat/ada.
9.3 Els contractes de treball hauran de tenir una durada obligatòria de sis mesos.
La jornada laboral haurà de ser del 100% de la jornada laboral d'aplicació, d'acord amb el conveni de l'entitat o, en el seu defecte, del sector.
Al contracte de treball s'haurà de fer constar obligatòriament a l'apartat d'observacions el text següent: "Contracte de treball efectuat d'acord amb les condicions establertes al Programa de Treball i formació regulat per l'Ordre EMO/xxx/2013, de 2 de setembre, cofinançat en un 50% pel Fons Social Europeu".
Igualment al contracte de treball s'haurà de fer constar el compromís per part del/de la treballador/a de realitzar les accions formatives corresponents a aquest Programa mixt de treball i formació.
La no realització de les accions formatives per causa imputable al/a la treballador/a implica un incompliment en les condicions del Programa de treball i formació i la seva baixa del mateix.
9.4 Els ajuts públics per a la contractació laboral de les persones aturades no perceptores de prestació i/o subsidi regulats en aquesta Ordre seran compatibles amb els incentius fiscals i les bonificacions en les quotes de la Seguretat Social previstos per a cadascuna de les modalitats contractuals, amb les limitacions que estableixi la seva normativa reguladora.
9.5 Les entitats locals hauran de comunicar al Servei d'Ocupació de Catalunya, en un termini de deu dies hàbils des de la incorporació efectiva de cada treballador/a, les seves dades d'identificació, nom cognoms i NIF o NIE, mitjançant la seva mecanització a l'aplicació informàtica que s'habiliti a aquest efecte.
Per desenvolupar les actuacions previstes a la base 5 d'aquesta Ordre es preveuen els ajuts següents:
a) Per a les accions d'experiència professional
El Servei d'Ocupació de Catalunya finançarà per al 100% de la jornada establerta a l'entitat local, un import màxim de 850,00 euros mensuals més l'import corresponent a les pagues extres durant sis mesos.
Aquest import correspon al salari base i les pagues extraordinàries corresponents, i s'incrementarà amb les despeses de cotització empresarial que correspongui.
Les despeses generades durant la baixa laboral del/de la treballador/a, tant si és per malaltia o accident comú com per malaltia o accident professional o per maternitat o paternitat seran subvencionables però no certificables a l' FSE.
Les substitucions per baixes voluntàries o per rescissió del contracte del treballador/a no suposa en cap cas un increment de la subvenció ni de la durada de la contractació subvencionada total de sis mesos.
b) Per a les accions formatives
El cost subvencionable mitjà, per totes les accions de formació professional a desenvolupar adreçades als/les participants sol·licitats als projectes d'experiència laboral, serà de 5,00 euros per hora / participant, que es regularitzarà a la finalització del projecte, tal i com s'estableix al punt 2.3 de la base 5 d'aquesta Ordre.
Per tal de portar a terme l'acció formativa, en el cas d'execució per part de l'entitat local, podrà contractar el personal formador, mitjançant contractes d'obra o servei determinats, si escau.
La durada i jornada d'aquestes contractacions s'ajustarà a les necessitats de l'acció o accions formatives que s'han de desenvolupar.
A efectes del càlcul de la subvenció màxima que es podrà admetre com a justificada, es consideraran també com a hores efectives les que corresponguin als/a les treballadors/ores que abandonin el programa per causes no imputables a l'entitat local, i per al període de temps comprès entre la data de la baixa a l'acció formativa del/de la treballador/ora i el final d'aquesta; o bé les hores efectives de formació a la data d'alta d'un/a nou/va treballador/ora participant en el projecte d'ocupació en cas de substitució, i els corresponents als dies lectius no assistits.
La substitució de treballadors/ores per baixes voluntàries o per rescissió del contracte no suposarà en cap cas un increment de la subvenció de les accions formatives.
Les places d'accions formatives vacants per abandonament del treballador/a hauran de ser cobertes per els/les treballadors/ores substituts, seleccionats de la llista de candidats/es suplents a l'oferta de treball que es va gestionar en el seu moment, o en el seu defecte pels/per les candidats/ates que es derivin d'una nova oferta genèrica d'ocupació, durant el temps restant del contracte.
c) Per a les accions de coordinació i prospecció d'empreses
El Servei d'Ocupació de Catalunya subvencionarà a l'entitat local les despeses salarials i de cotització derivades de la contractació laboral amb una durada de set mesos i 70% de la jornada laboral, d'acord amb les condicions establertes al conveni laboral de l'entitat local o en el seu defecte del sector d'aplicació.
Termini d'execució de les accions subvencionables
11.1 El Programa mixt de treball i formació es considerarà iniciat amb la primera contractació de les accions d'experiència laboral o de coordinació i prospecció d'empreses.
11.2 Els contractes de treball corresponents a les accions d'experiència laboral s'hauran d'iniciar com a màxim abans del 31 de desembre i hauran de finalitzar abans del 30 de juny de l'any 2014.
11.3 Els projectes de coordinació i prospecció d'empreses s'hauran d'iniciar 15 dies abans o 15 dies desprès de la data de la primera contractació de les accions d'experiència laboral, i la seva finalització serà com a màxim el 30 de juliol de 2014.
Publicitat de les subvencions atorgades
12.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, si l'import de les subvencions atorgades, individualment considerades, és igual o superior a 3.000 euros, es donarà publicitat a través de la publicació al Diari Oficial de la Generalitat de Catalunya, en el tauler d'anuncis del Servei d'Ocupació de Catalunya (Llull, 297-307, Barcelona) i en el tauler electrònic [URL], indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
Si la quantia de les subvencions concedides és inferior a 3.000 euros, no escaurà la publicació en el Diari Oficial de la Generalitat de Catalunya.
En el supòsit d'actuacions cofinançades per l' FSE, i d'acord amb l'article 7 apartat 2, lletra d) del Reglament (CE) No 1828/2006 de la Comissió, es realitzarà la publicació, electrònica o per altres mitjans, de la llista de entitats beneficiàries, els noms de les operacions i les quantitats dels fons públics assignades.
12.2 Sens perjudici del que estableix l'apartat anterior, es donarà publicitat dels atorgaments de les subvencions mitjançant la pàgina web del Departament d'Empresa i Ocupació ( http://www.gencat.cat/empresaiocupacio ) i del Servei d'Ocupació de Catalunya ( http://www.oficinadetreball.cat).
13.1 El/la director/a del Servei d'Ocupació de Catalunya proposarà el pagament d'una bestreta de fins el 80% del total de la subvenció atorgada quan les entitats locals hagin comunicat l'inici del Programa mixt de treball i formació.
Aquesta bestreta es tramitarà en tres pagaments fraccionats del 30%, 30% i 20% de l'import total atorgat.
D'acord amb el Pla de Tresoreria del Servei d'Ocupació de Catalunya es podran unificar alguns dels tres pagaments fraccionats anteriors.
13.2 El/la director/a del Servei d'Ocupació de Catalunya proposarà el pagament de l'import restant en un pagament únic en el moment en què les entitats locals hagin executat correctament les accions i justificat la totalitat de les despeses subvencionades d'acord amb la documentació establerta a l'annex 3 d'aquesta Ordre.
Aquest pagament s'efectuarà d'acord amb el Pla de Tresoreria del Servei d'Ocupació de Catalunya.
13.3 Les entitats locals beneficiàries dels ajuts per a la realització de les actuacions previstes en aquesta Ordre estan obligades a justificar la realització de les accions i la correcta aplicació dels fons públics rebuts en el termini màxim de dos mesos a partir de la data de la finalització del termini d'execució de les accions.
Les causes de nul·litat i anul·labilitat són les que estableix l'article 36 de la Llei 38/2003, de 17 de novembre, general de subvencions, i es procedirà d'acord amb el que estableix aquest article.
15.1 Hi ha la possibilitat de revisar les subvencions ja concedides i modificar-ne la resolució de d'atorgament en el cas d'alteració de les condicions o de l'obtenció concurrent d'altres ajuts.
15.2 D'acord amb l'article 19.4 de la Llei 38/2003, de 17 de novembre, general de subvencions, qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en les normes reguladores, podrà donar lloc a la modificació de la resolució de concessió, en els termes establerts en la normativa reguladora de la subvenció.
15.3 L'entitat local té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95 e) del Decret Legislatiu 3/2002 de 24 de desembre, pel qual s'aprova el Text refós de la Llei de finances públiques de Catalunya.
16.1 El Servei d'Ocupació de Catalunya establirà els mitjans de recollida d'informació de les dades de manera estandarditzada i sistematitzada.
A més, de manera complementària, les entitats locals hauran d'informar dels indicadors de realització i de resultats corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu–Programa Operatiu Regional de Catalunya núm. CCI2007ES052PO007 període 2007-2013, la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix SOC, Pla de desenvolupament de polítiques actives d'ocupació, PDPA, i els pressupostos de la Generalitat de Catalunya.
a) Els Indicadors de realització que s'hauran de reportar són:
Nivell d'estudis (homes, dones, total):
Educació primària o secundària inferior (ISCED 1 i 2)
Educació secundària superior (ISCED 3)
Educació post secundària no superior (ISCED 4)
Educació superior (ISCED 5 i 6)
3 Ocupades amb contracte temporal.
Nombre de persones participants incloses dins d'alguns d'aquests grups vulnerables
Amb persones en situació de dependència.
B) Nombre total de persones que segueixen un mòdul mediambiental.
Aquest indicadors s'hauran de reportar amb caràcter trimestral.
La darrera tramesa de dades haurà de ser anterior a l'1 de març de 2015.
b) els Indicadors de resultat corresponents a l'actuació són el Nombre de persones en situació d'atur, que han estat beneficiàries de mesures actives d'inserció laboral i que van accedir a un contracte de treball (Homes, Dones, Total).
Aquest indicador s'obtindrà als 6 mesos de finalitzada l'execució.
16.2 Les entitats locals han de recaptar aquests indicadors, a fi de lliurar-los a l'òrgan competent en els terminis que s'estableixen a continuació:
- Els indicadors de seguiment: s'hauran de proporcionar amb caràcter mensual (obligatòriament caldrà indicar la data de naixement de les persones participants).
- Els indicadors de resultat: als següents 6 mesos (si fa referència a persones físiques) i 12 mesos (si es fa referència a persones jurídiques) a partir de la finalització de l'actuació.
Seguiment de les accions subvencionades
El Servei d'Ocupació de Catalunya establirà els mecanismes de seguiment i avaluació que permetin comprovar el grau de compliment en la implementació de les actuacions previstes, d'acord amb la guia de prescripcions tècniques.
El Servei d'Ocupació de Catalunya facilitarà a les entitats locals un document amb els indicadors corresponents al tema prioritari en el qual s'ha inclòs l'actuació subvencionada.
Les entitats locals hauran de facilitar al Servei d'Ocupació de Catalunya les dades i indicadors de l'execució del projecte referits a les actuacions executades i acabades, amb l'objectiu de complir amb els requisits de la Conferència Sectorial d'Ocupació i Afers Laborals, del Servei d'Ocupació de Catalunya, i si escau, amb els de certificació i/o justificació al Fons Social Europeu, en els terminis que s'estableixen a continuació:
Pel que fa als indicadors de seguiment a la finalització del projecte i no més tard del 31 de gener de l'any següent en què finalitza.
Pel que fa als indicadors de resultat referits a persones físiques als 6 mesos a partir de la finalització del projecte.
Verificació i control de les accions subvencionades
18.1 Les actuacions de verificació per part del Servei d'Ocupació de Catalunya de les actuacions subvencionades seran de dos tipus:
a) Verificacions administratives, que tenen per objecte garantir que les declaracions justificatives de despeses presentades per les entitats locals estiguin suportades per nòmines, factures o documents comptables de valor probatori equivalent, amb validesa jurídica al tràfic mercantil o amb eficàcia administrativa.
b) Verificacions in situ o sobre el terreny, que tenen per objecte comprovar l'efectiva realització de l'acció subvencionada i/o el compliment de les obligacions dels beneficiaris.
Les verificacions sobre el terreny s'efectuaran durant la realització de l'acció subvencionada.
18.2 El Servei d'Ocupació de Catalunya realitzarà les actuacions específiques de control arran de denúncies o de l'existència d'indicis de frau o irregularitats en l'execució de l'activitat finançada a l'empara d'aquesta Ordre.
Les entitats locals beneficiàries de les subvencions s'han de sotmetre a les actuacions de control que el Servei d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
Obligacions de les entitats locals
19.1 Les entitats locals, hauran de complir les obligacions següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei d'Ocupació de Catalunya en la forma i termini que s'estableix en aquesta Ordre de bases i en la Guia de prescripcions tècniques del Programa
b) Impartir i avaluar la formació corresponent a certificat de professionalitat d'acord amb el Reial decret 34/2008 de 18 de gener pel qual es regulen els certificats de professionalitat, el Reial decret que regula el certificat de professionalitat que s'ha impartit i la Guia informativa i de gestió d'accions formatives de certificats de professionalitat.
c) Justificar davant l'òrgan concedent del Servei d'Ocupació de Catalunya el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat o subvenció, o bé si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores.
Aquesta justificació s'haurà de presentar mitjançant l'aplicació que el Servei d'Ocupació de Catalunya posi a disposició de les entitat beneficiàries per a aquest fi.
d) Conservar els justificants originals i electrònics i altra documentació relacionada amb la subvenció atorgada, durant un període mínim de cinc anys i, en cas de cofinançament per part del Fons Social Europeu, haurà de conservar els documents justificatius relacionats amb les despeses i amb les auditories corresponents a l'actuació cofinançada, mentre puguin ser objecte de les actuacions de comprovació i de control per la Comissió Europea i el Tribunal de Comptes i durant un període de tres anys a partir del tancament del Programa operatiu en què està cofinançat, i que es preveu que no es produirà abans de l'any 2021.
e) Proposar a l'òrgan competent qualsevol canvi que, d'acord amb la normativa vigent, es pugui produir en la destinació de la subvenció, sense variar-ne la finalitat.
Qualsevol canvi s'ha de notificar prèviament i per escrit a l'òrgan instructor, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
f) Informar de totes les incidències relatives a les actuacions subvencionades.
g) Sotmetre's a les actuacions de comprovació que corresponguin al Servei d'Ocupació de Catalunya, i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Comunicar a l'òrgan concedent de la subvenció altres subvencions sol·licitades o concedides per a la mateixa finalitat, els contractes administratius, laborals o altres formes de finançament públic o privat que recaiguin sobre la mateixa activitat objecte de la subvenció, nacionals o internacionals, i qualsevol altra alteració produïda que afecti els requisits i les condicions tinguts en compte per a la concessió de la subvenció.
Aquesta comunicació s'ha d'efectuar tant aviat com es conegui i, en tot cas, abans de la justificació de l'aplicació donada als fons percebuts.
i) Procedir al reintegrament dels fons percebuts en el cas de revocació de la subvenció en els termes que s'indiquen a la base 18 de la present Ordre.
j) Mantenir la traçabilitat de tota la documentació tècnica i econòmica que permeti verificar, d'una banda, la correcta realització de les activitats objecte d'aquesta subvenció, i d'altra, l'adequació entre els registres comptables i els documents acreditatius de les despeses derivades de la realització d'aquestes activitats, amb els imports que es presentaran a cofinançament del Fons Social Europeu.
k) Estarà obligada a identificar expressament en la seva comptabilitat les despeses imputades a cadascuna de les accions de forma separada o per qualsevol altre mitjà que permeti verificar el cofinançament de la despesa pel Fons Social Europeu.
l) Informar les persones destinatàries de l'actuació que aquesta ha estat cofinançada en un 50 per cent pel Fons Social Europeu en el marc Programa Operatiu Pluriregional d'Adaptabilitat i Ocupació per al període 2007-2013, número 2007ES05UPO001 d'acord amb els articles 8 i 9 del Reglament (CE) núm.1828/2006 de la Comissió Europea.
Concretament es farà constar l'emblema de la Unió Europea, el lema del Fons Social Europeu i la declaració "L' FSE inverteix en el teu futur" en totes les mesures d'informació i publicitat adreçades a les persones destinatàries, als destinataris potencials i al públic en general.
Així mateix també farà constar el logotip del Servicio Público de Empleo Estatal d'acord amb la normativa estatal de referència.
m) Hauran d'acceptar la seva inclusió en la llista de beneficiaris publicada de conformitat amb l'article 7 apartat 2, lletra d), del Reglament (CE) núm. 1828/2006 de la Comissió.
La publicació podrà ser electrònica o per altres mitjans, i inclourà les operacions i les quantitats del fons públics assignades.
n) Estaran obligades a prestar col·laboració i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del Fons Social Europeu– de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel Fons Social Europeu.
o) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per les bases reguladores de les subvencions, amb la finalitat de garantir l'exercici adequat de les facultats de comprovació i control.
p) Hauran d'informar el Servei d'Ocupació de Catalunya dels indicadors de realització i de resultats corresponents a l'actuació cofinançada pel Fons Social Europeu en la forma que estableixi l'òrgan competent.
q) Facilitar a l'òrgan gestor competent la informació i les dades que aquest requereixi a efectes de l'avaluació d'implementació, impacte i econòmica de les actuacions dutes a terme mitjançant la subvenció.
r) Complir qualsevol altra obligació legal o reglamentària que pugui afectar-los.
20.1 Són causes de revocació i es procedirà a la revocació corresponent de la subvenció i, si escau, al reintegrament de les quantitats percebudes indegudament amb l'interès de demora que correspongui, des del moment de pagament de la subvenció fins a la data en què s'acordi el procediment de reintegrament, d'acord amb els articles 92 bis, 99 i 100 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 37 de la Llei 38/2003, de 17 de novembre, general de subvencions:
a) L'obtenció de la subvenció sense reunir les condicions requerides.
b) L'incompliment total o parcial de l'objectiu, de l'activitat, del projecte o la no adopció del comportament que fonamenta la concessió de la subvenció.
c) L'incompliment de l'obligació de justificació o la justificació insuficient, en els termes que estableix l'article 30 de la Llei 38/2003, de 17 de novembre, general de subvencions.
d) L'incompliment de l'obligació d'adoptar les mesures de difusió contingudes a l'apartat 4 de l'article 18 de la Llei 38/2003, de 17 de novembre, general de subvencions, i els articles 8 i 9 del Reglament (CE) núm. 1828/2006, de la Comissió de 8 de desembre de 2006 i les previstes a la base 24 d'aquesta Ordre.
e) L'incompliment de les obligacions que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) Resistència, excusa, obstrucció o negativa a les actuacions de comprovació i control financer que preveuen els articles 14 i 15 de la Llei 38/2003, de 17 de novembre, general de subvencions, així com l' incompliment de les obligacions comptables, registrals o de conservació de documents quan en derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
g) L'incompliment de les obligacions imposades per l'Administració a les entitats locals, així com dels compromisos assumits per aquestes amb motiu de la concessió de la subvenció, sempre que afectin la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció o s'hi refereixin.
h) L'adopció, en virtut del que estableixen els articles 87 a 89 del Tractat de la Unió Europea, d'una decisió de la qual derivi una necessitat de reintegrament.
i) Per l'excés obtingut sobre el cost de l'activitat desenvolupada quan l'import de les subvencions sigui d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost de l'activitat que ha de dur a terme l'entitat local.
j) L'obtenció de la subvenció falsejant les condicions requerides o ocultant les que l'haurien impedit.
k) L' incompliment de les obligacions imposades per l'Administració a l'entitat local, així com dels compromisos assumits per aquesta amb motiu de la concessió de la subvenció, diferents dels anteriors, quan d'això se'n derivi la impossibilitat de verificar la destinació donada als fons percebuts, el compliment de l'objectiu, la realitat i regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.
l) L' incompliment de les obligacions o incórrer en els supòsits de prohibició establerts als articles 90 bis i 92 bis del Text refós de la Llei de finances públiques de Catalunya.
m) La no inclusió o la utilització indeguda dels mitjans a prevenir i detectar casos d'assetjament sexual i d'assetjament per raó de sexe, i/o dels utilitzats per intervenir-hi.
n) L' incompliment de l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones.
I serà causa de revocació l' incompliment de l'obligatorietat de les empreses o entitats sense afany de lucre de més de 250 treballadors/ores d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones.
o) L' incompliment de qualsevol altra obligació establerta en la normativa aplicable o en aquesta Ordre.
20.2 Si l'òrgan concedent, com a conseqüència de la seva actuació de comprovació tant del Servei d'Ocupació de Catalunya com de la Intervenció General, en el marc del procediment de control, aprecia la concurrència d'alguna causa de revocació de la subvenció concedida esmentades anteriorment, haurà d'instar l'inici del corresponent procediment de revocació, d'acord amb el que preveu la secció quarta del capítol IX de la Llei de finances públiques de Catalunya.
Les entitats locals només podran renunciar totalment o parcialment a la subvenció atorgada per causes justificades, de forma expressa i mitjançant un escrit motivat dirigit a l'òrgan competent per resoldre.
En cas que la quantitat corresponent al total de despeses justificades no s'adeqüi a la quantitat atorgada, l'entitat local podrà renunciar de forma expressa al seu dret de percebre la part de la subvenció corresponent a la diferència, sempre que s'hagi complert l'objectiu pel qual es va atorgar l'ajut, i haurà de reintegrar, si escau, la part de la subvenció percebuda indegudament.
Els ajuts regulats en aquestes bases són incompatibles amb qualsevol altre ajut concedit amb la mateixa finalitat que estigui finançat per altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals.
A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi.
Publicitat de les subvencions per part de l'entitat local
24.1 L'entitat local ha de donar l'adequada publicitat al caràcter públic del finançament del Programa, activitat, inversió o actuació objecte de subvenció segons el que s'estableix a la base 19 d'aquesta Ordre, sobre les obligacions de les persones i entitats locals i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
24.2 Les mesures de publicitat que han d'adoptar les entitats locals de les subvencions són les següents:
- Inclusió de la imatge institucional de l'entitat concedent.
- Llegenda relativa al finançament públic en cartells, plaques commemoratives, materials impresos, mitjans electrònics o audiovisuals o bé esments realitzats als mitjans de comunicació.
Així mateix, d'acord amb els articles 8 i 9 del Reglament (CE) núm. 1828/2006 de la Comissió Europea, l'entitat local s'assegurarà que les persones destinatàries de l'actuació han estat informades del cofinançament del Fons Social Europeu.
Concretament, farà constar el cofinançament de l' FSE en qualsevol document que formi part de l'expedient de l'actuació cofinançada; i d'altra banda, farà constar l'emblema de la Unió Europea, el lema del Fons Social Europeu i la declaració "L' FSE inverteix en el teu futur" en totes les mesures d'informació i publicitat adreçades a les persones destinatàries, als/a les destinataris/àries potencials i al públic en general.
En el supòsit que en l'actuació cofinançada, la contribució pública superi els 500.000 euros, l'entitat local haurà de col·locar un cartell durant l'execució de l'activitat, informant al públic de l'ajut obtingut pel Fons Social Europeu; i en funció del tipus d'actuació subvencionada, s'haurà de col·locar una placa explicativa permanent en el termini de 6 mesos un cop finalitzada l'actuació.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat pel Reial decret 887/2006, de 21 de juliol, en els seus preceptes bàsics; la Llei 26/2010, del 3 d'agost, de règim jurídic i de procediment de les administracions públiques de Catalunya; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts", regulat a l'Ordre TRE/199/2010, de 12 de març, de creació i supressió de fitxers que contenen dades de caràcter personal en l'àmbit del Servei d'Ocupació de Catalunya.
La seva finalitat és la és la de gestionar els expedients de subvencions i ajuts del Servei d'Ocupació de Catalunya i el seu responsable és la Subdirecció general de Polítiques Actives d'Ocupació del Servei d'Ocupació de Catalunya.
Les persones interessades poden exercir els drets de l'afectat mitjançant escrit dirigit a Subdirecció general de Polítiques Actives d'Ocupació del Servei d'Ocupació de Catalunya, carrer Llull, 297-307, 08019-Barcelona, adreça electrònica: [EMAIL]
Les entitats locals han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre.
Les entitats locals establiran les mesures organitzatives i tècniques necessàries per garantir la seguretat de les dades a les quals accedeixi com a conseqüència de les actuacions que són objecte d'aquesta Ordre.
En especial, adoptarà les mesures adients per evitar l'alteració, pèrdua, tractament o accés no autoritzat a les dades esmentades.
Condicions a complir en cas de subcontractació d'actuacions
Per a la subcontractació s'haurà de tenir en compte el que disposen l'article 29 i l'article 46 de la Llei 38/2003, de 17 de novembre, general de subvencions, l'article 68 del Reial decret 887/2006, de 21 de juliol, que desenvolupa el reglament i els criteris següents:
- La subcontractació de l'actuació o part de l'actuació subvencionada en cap cas suposarà un cost addicional en l'import de la subvenció màxima.
- L'entitat beneficiària assumirà la total responsabilitat de l'execució de l'activitat subvencionada davant l'Administració, i serà responsable de que en aquesta activitat es respecten els límits que s'estableixin a la normativa reguladora de la subvenció.
- La subscripció del contracte no exclou de la responsabilitat directa i inequívoca de l'entitat beneficiària de la subvenció, en relació amb les obligacions inherents a aquesta condició.
- Així mateix, segons l'article 46 de la Llei 38/2003, de 17 de novembre, els contractistes estan subjectes al deure de col·laboració per permetre l'adequada verificació del compliment de les condicions del desenvolupament de les actuacions.
A aquests efectes, el contracte o conveni haurà de recollir l'obligació per part del centre o entitat subcontractada de facilitar a l'entitat beneficiària la informació requerida pel Servei d'Ocupació de Catalunya sobre alumnes, docents, accions formatives, indicadors per al FSE i justificació econòmica de l'acció formativa].
La negativa al compliment d'aquesta obligació donarà lloc als efectes previstos a l'article 37 de la Llei general de subvencions, és a dir, pot constituir causa de reintegrament de la subvenció, sense perjudici de les sancions que en el seu cas poguessin correspondre.
En cap cas es podrà concertar per part de l'entitat beneficiària l'execució total o parcial de les activitats subvencionades amb persones o entitats que:
- Hagin percebut altres subvencions per a la realització de l'activitat objecte de contractació.
- Persones o entitats incurses en algunes de les prohibicions per obtenir subvencions detallades a l'article 13 de la Llei general de subvencions esmentada.
- Intermediaris o assessors en els quals els pagaments es defineixin com un percentatge de cost total de l'operació, llevat que aquest pagament estigui justificat amb referència al valor de mercat del treball realitzat o els serveis prestats.
- Persones o entitats sol·licitants d'ajut o subvenció a la mateixa convocatòria i Programa que no hagin obtingut subvenció per no reunir els requisits.
- Persones o entitats vinculades amb el beneficiari, excepte que es presentin les circumstàncies següents:
a) que les condicions es realitzen d'acord amb les condicions normals de mercat.
b) que s'obtingui la prèvia autorització de l'òrgan concedent en els termes que es fixen en aquestes bases reguladores.
En referència a aquest apartat es consideren persones o entitats vinculades als beneficiaris, d'acord amb l'article 68 del Reial decret 887/2006, de 21 de juliol, les següents:
Persones físiques unides per relació conjugal, o amb relació anàloga d'afectivitat, parentiu de consanguinitat fins al quart grau, o d'afinitat fins al segon grau.
Persones físiques i jurídiques que tinguin una relació laboral retribuïda mitjançant pagaments periòdics.
Ser membres associats del beneficiari, i ser membres o partícips de les entitats sense personalitat jurídica.
Una societat i els seus socis majoritaris o els seus consellers o administradors així com els cònjuges o persones lligades amb relació anàloga d'afectivitat i familiars fins al quart grau de consanguinitat, o d'afinitat fins al segon grau.
Les societats que, d'acord amb l'article 4 de la Llei 24/1988, de 28 de juliol, reguladora del Mercat de Valors, reuneixin les circumstancies requerides per a formar part del mateix grup.
Les persones jurídiques, agrupacions sense personalitat i seus representants legals, patrons o els que exerceixin la seva administració, així com els cònjuges o persones lligades amb anàloga relació d'afectivitat i familiars fins el quart grau de consanguinitat, o d'afinitat fins al segon grau.
Les persones jurídiques o agrupacions sense personalitat i les persones físiques, jurídiques o agrupacions sense personalitat que d'acord a les normes legals, estatutàries o acords contractuals tinguin dret a participar en més d'un 50 % en el benefici de les primeres.
La subcontractació de les actuacions subvencionades s'haurà de formalitzar per escrit, mitjançant contracte, conveni o acte de validesa jurídica similar, entre l'entitat beneficiària de la subvenció i l'entitat subcontractada.
El contingut mínim que s'ha d'incloure al contracte és el següent:
- Identificació de les parts (Càrrec, Nom, NIF, Domicili social, tipus de empresa)
- Activitat concreta que es subcontracta: partides contractades, cost o pressupost previst, percentatge sobre el total de la subvenció.
- Contraprestació (quantia, forma de realitzar el pagament i justificació del servei prestat):
Declaracions i compromisos: L'entitat o centre subcontractat es compromet a facilitar a la beneficiària les dades (indicadors) a efectes de la justificació que s'indiquen.
L'entitat beneficiària declara si té o no té parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau, amb el contractista o amb qualsevol altre membre dels seus/ seves socis/sòcies o partícips.
L'entitat beneficiària declara que no concerta l'execució total o parcial de les activitats subvencionades amb cap dels supòsits establerts a l'article 29.7 de la Llei 38/2003, de 17 de novembre, general de subvencions
- Vigència de la relació contractual.
- Condicionament de l'efectivitat del contracte a l'atorgament de la subvenció
- Causes d'extinció de la relació contractual.
- Òrgans i procediments a què es sotmetran les qüestions litigioses que es puguin derivar del conveni.
L'empresa subcontractada no podrà concertar amb tercers l'execució total ni parcial de l'activitat subcontractada.
Documentació que ha de contenir la justificació econòmica
La justificació del compliment de les condicions imposades i de la consecució de l'objecte de la subvenció es farà d'acord amb el que preveuen l'Ordre d'1 d'octubre de 1997, sobre tramitació, justificació i control d'ajuts i subvencions (DOGC núm. 2500, de 21.10.1997), i l'Ordre TRE/395/2008, d'1 d'agost, per la qual s'estableix el règim de justificació econòmica de les subvencions previstes en els programes de polítiques actives d'ocupació que gestiona el Servei d'Ocupació de Catalunya (DOGC núm. 5197, de 19.8.2008), modificada per l'Ordre TRE/260/2009, de 15 de maig (DOGC núm. 5386, de 25.5.2009), així com els articles 30 i 31 de la Llei 38/2003, de 17 de novembre, general de subvencions.
En els supòsits de cofinançament pel Fons Social Europeu, la documentació justificativa haurà de complir els requisits establerts a l'Ordre TIN/2965/2008, de 14 d'octubre, per la qual es determinen les despeses subvencionables pel Fons Social Europeu durant el període de Programació de 2007-2013 (BOE núm. 252, de 18.10.2008); i l'Ordre TIN/788/2009, de 25 de març, que modifica l'anterior (BOE núm. 79, de 1.4.2009).
Totes i cadascuna de les despeses imputades han d'estar suportades mitjançant nòmines, factures o documents comptables de valor probatori equivalent, amb validesa jurídica al tràfic mercantil o amb eficàcia administrativa, i han d'estar pagades abans de la finalització del termini establert per a la justificació.
Les entitats locals beneficiàries dels ajuts per a la realització de les actuacions previstes en aquesta Ordre estan obligades a justificar la realització de les accions i la correcta aplicació dels fons públics rebuts en el termini màxim de dos mesos a partir de la data de la finalització del termini d'execució de l'acció que s'estableixi a la convocatòria.
Aquestes entitats han de presentar, dins del termini establert, una memòria tècnica de les actuacions realitzades i una memòria econòmica que ha d'incloure la documentació següent:
- Una relació classificada de totes les despeses imputades a la subvenció, d'acord amb la estructura de costos subvencionables, en què s'identifiqui el/la creditor/a i el document, l'import, la data d'emissió i la data de pagament.
En el cas que la subvenció s'atorgui en base a un pressupost, s'indicaran les desviacions produïdes.
En el cas de nòmines de personal propi de l'entitat local imputat a càrrec de la subvenció, caldrà indicar també el preu o cost/hora.
S'adjuntarà una temporalització mensual de les hores invertides en cada tasca del personal propi, segons model normalitzat.
En aquesta temporalització s'hi farà constar la descripció de cadascuna de les tasques desenvolupades i haurà d'estar signada tant per l'entitat beneficiària com per la persona responsable de la seva execució.
S'admet que aquesta temporalització mensual sigui el resum de la temporalització diària o setmanal, la qual quedarà a disposició dels òrgans de control corresponents.
- Indicació dels criteris de repartiment de les despeses generals i/o indirectes incorporades a la relació de despeses
- Una declaració emès pel/per la representant legal de l'entitat conforme les despeses corresponen a accions correctament realitzades, estan justificades mitjançat factures o altres documents comptables de valor probatori equivalent i han estat efectivament pagades abans de la finalització del període de presentació de la justificació econòmica.
- Una relació detallada d'altres ingressos o subvencions que hagin finançat l'activitat subvencionada amb indicació de l'import i la procedència.
- En el cas de subcontractació de l'acció formativa, una declaració del beneficiari conforme no tenen cap vinculació amb aquelles empreses que han subcontractat, entenent vinculació en els termes establerts al reglament de la Llei 38/2003 general de subvencions, segons model normalitza, llevat de disposar d'autorització expressa del SOC.
- Una declaració responsable dels imports liquidats amb Hisenda pel que fa a la retenció de l'IRPF dels treballadors propis imputats com a despesa, amb indicació del preceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
- En el supòsit que sigui d'aplicació allò establert a la base 5.2.5 d'aquesta Ordre, declaració relativa a l'elecció entre les ofertes presentades.
- Els originals segellats i una còpia de tots els justificants de despesa.
Si escau, carta de pagament de reintegrament en el supòsit de fons públics percebuts com a bestreta i no aplicats a l'objecte subvencionable, així com dels interessos legals que en derivin a comptar des del termini de finalització per a la presentació de la justificació econòmica.
Els documents justificatius originals es marcaran amb un segell, indicant-hi la subvenció que es justifica, el cofinançament de l'FSE i, si escau, l'import o percentatge s'imputa.
No se segellen les nòmines de personal propi ni les factures electròniques.
Les dates d'emissió dels documents justificatius de les despeses hauran d'estar dins del període d'execució de l'acció subvencionada a la que s'imputa, llevat dels documents relatius a les despeses derivades de les accions previstes a l'article 11 de l'Ordre EMO/313/2012, de 9 d'octubre, que podran ser anteriors, i els que s'emetin amb data posterior i facin referència a despeses executades en el període subvencionable.
En aquest darrer cas, la factura haurà de ser emesa dins del termini previst per la justificació econòmica del projecte.
Totes les despeses s'hauran d'haver pagat dins del termini establert per a la presentació de la justificació econòmica i, en qualsevol cas, abans del lliurament d'aquesta documentació al Servei d'Ocupació de Catalunya.
La manca de presentació de la justificació en el termini establert, i d'acord amb el que estableix el procediment administratiu, comportarà la revocació de la subvenció i l'obligació de reintegrament de les quantitats indegudament percebudes, i altres responsabilitats que estableixen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques, i la Llei 38/2003, de 24 de desembre, general de subvencions,
Són subvencionables aquelles despeses que s'imputin al desplegament de les accions previstes en aquesta Ordre per respondre de manera inequívoca a llur naturalesa, que s'hagin realitzat durant el període d'execució del projecte, siguin verificables i hagin estat efectivament pagades per l'entitat local abans de la presentació de la justificació econòmica.
Totes i cadascuna de les despeses han de tenir el suport de factures pagades o documents comptables de valor probatori equivalent.
Els justificants originals es marcaran amb un segell, indicant-hi la subvenció que es justifica, el cofinançament del FSE si escau i l'import que s'imputa.
Per desenvolupar les actuacions ocupacionals previstes a la base 5 seran despeses subvencionables les detallades a continuació:
2.1 Projectes de contractació laboral i de suport tècnic i/o administratiu
Seran subvencionables, tal i com estableix la lletra a) de la base 9 les despeses salarials i de cotització de l'entitat local o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells derivades de la contractació dels/de les participants, sempre i quan hagin estat efectivament suportades.
En el cas que la formació la dugui a terme la pròpia entitat local seran despeses subvencionables:
Les despeses directes associades consistents en:
S'inclouen els salaris i la Seguretat Social a càrrec de l'entitat local d'acord amb el conveni col·lectiu d'aplicació o en el cas de docents autònoms la factura corresponent pels serveis formatives prestats on s'acrediti la docència impartida, hores i calendari de la mateixa..
b) Les despeses d'amortització d'equips didàctics i plataformes tecnològiques, calculades amb criteris d'amortització acceptats en les normes de comptabilitat, així com el seu lloguer o arrendament financer, exclosos els seus interessos, suportats en l'execució de les accions formatives.
c) Despeses de mitjans didàctics i adquisició de materials didàctics, així com les despeses de béns consumibles utilitzats en la realització de les accions formatives, incloent el material de protecció i seguretat.
d) Les despeses de lloguer, arrendament financer –exclosos els seus interessos– o amortització de les aules, tallers i altres superfícies utilitzades en el desenvolupament de l'acció.
e) Les assegurances d'accidents obligatòries de les persones participants subscrites per a les accions formatives i pràctiques en empreses no laborals.
Aquestes despeses hauran de presentar-se degudament desglossades per acció formativa i s'imputaran pel nombre de persones participants.
f) Les despeses de transport de l'alumnat i del personal docent per a visites formatives d'acord amb les condicions previstes a la Guia de prescripcions tècniques del Programa i amb els límits fixats en l'Ordre EHA/3771/2005, de 2 de desembre.
Totes aquestes despeses hauran d'estar directament relacionades amb l'acció formativa subvencionada i hauran de ser necessàries per a la seva execució.
Les despeses indirectes associades consistents en:
a) Les despeses de personal de suport, tant intern com extern, i totes les necessàries per a la gestió i execució de l'activitat formativa.
S'inclouen els salaris i la Seguretat Social a càrrec de l'entitat local d'acord amb el conveni col·lectiu d'aplicació.
b) Les despeses financeres directament relacionades amb l'activitat subvencionada i que resultin imprescindibles per a l'adequada preparació o execució d'aquesta.
No seran subvencionables els interessos deutors dels comptes bancaris.
c) Altres despeses: llum, aigua, calefacció, missatgeria, correu, neteja, vigilància i altres despeses no especificades anteriorment associades a l'execució de l'activitat formativa.
Les entitats locals podran imputar despeses indirectes, enteses com aquelles que no es poden vincular directament amb l'acció subvencionada però que són necessàries per a la seva realització, fins a un màxim del 15% del total de les despeses directes.
Quan l'entitat local realitzi la formació mitjançant la subcontractació d'una entitat externa estarà subjecta a la legislació de contractes del sector públic i també quedarà subjecta a la Llei general de subvencions, i se subvencionarà el cost total de la contractació.
No seran imputables despeses indirectes sobre la part de l'activitat que estigui subcontractada.
e) Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
Només es podran subvencionar les amortitzacions d'aquests béns quan compleixin els requisits establerts per a les amortitzacions.
g) Comissions i pèrdues de canvi i altres despeses purament financeres, com ara comissions per manteniment de comptes o transferències.
h) Per als projectes d'accions formatives aquelles despeses justificades amb factures de data anterior o posterior en més d'un mes a l'inici o finalització de l'actuació atorgada.
i) Despeses de Seguretat Social generades per baixa laboral del/de la treballador/a sempre que aquesta no sigui l'objecte directa del Programa, tant si és per malaltia o accident comú com per malaltia o accident professional o per maternitat o paternitat.
En qualsevol cas, seran subvencionables les despeses de la persona que el/la substitueixi, però no els del/de la treballador/a de baixa.
j) Per als projectes d'accions formatives, les vacances no efectuades, els pagaments en espècies, indemnitzacions per mort i les corresponents a trasllats, suspensions, acomiadaments, cessaments o acabaments de contracte, ni tampoc els conceptes salarials de productivitat, plusos, excepte quan així ho determini el conveni col·lectiu d'aplicació, ja que no són despeses directament vinculades a les accions formatives subvencionades.
Per als projectes de contractació laboral dels aturats/ades participants i suport tècnic i/o administratiu previstes a la base 5 són despeses no subvencionables:
Les hores extraordinàries, els pagaments per beneficis, els pagaments en espècie; les vacances no efectuades; les dietes, el plus de transport, les despeses de locomoció; les indemnitzacions per mort i els trasllats corresponents; les indemnitzacions per suspensions, acomiadaments, cessaments o acabaments de contracte; les percepcions per matrimoni, o les baixes per malaltia o maternitat.", ni tampoc els conceptes salarials de productivitat, plusos, excepte quan així ho determini el conveni col·lectiu d'aplicació.
Criteris d'imputació de les despeses
En relació a les despeses de personal (docent, orientadors, directiu, administratiu i de suport...), quan aquest estigui suportat per personal propi, l'import a imputar es calcularà tenint en compte les hores realitzades segons temporalització, pel cost per hora de cada treballador (cost/hora).
El cost laboral es calcularà en funció del cost salarial, la Seguretat Social a càrrec de l'empresa i les hores anuals segons conveni.
Es considerarà cost salarial el salari base brut- que inclou les pagues extraordinàries-, més els complements salarials que es trobin fixats en el conveni col·lectiu o en el contracte del treballador (llevat de les hores extraordinàries i els pagaments per beneficis).
La resta de conceptes que integren la nòmina no són subvencionables tal com s'esmenta en l'apartat de despeses no subvencionables.
El cost/hora així obtingut, multiplicat pel total d'hores justificades en la temporalització horària per tasca i treballador permetrà calcular les despeses de personal propi.
Quan l' import de la contractació d'una despesa subvencionada superi la quantitat de 18.000 € en el supòsit de prestació del servei o lliurament del bé, el beneficiari ha de sol·licitar com a mínim tres ofertes de diferents proveïdors, amb caràcter previ a la contractació, llevat que per les característiques especials no hi hagi en el mercat un nombre suficient d'entitats que el subministrin o prestin, o llevat que la despesa s'hagi realitzat anteriorment a la sol·licitud de la subvenció.
L'elecció entre les ofertes presentades, que s'ha d'aportar en la justificació econòmica, es realitzarà conforme als criteris d'eficiència econòmica, i s'ha de justificar expressament en una memòria l'elecció quan no recaigui en la proposta econòmica més avantatjosa.
Les despeses indirectes s'imputaran sobre la base de l'actuació subvencionada, de manera que el prorrateig de les despeses indirectes serà com a màxim el percentatge que, sobre els ingressos anuals totals de l'entitat, representa la subvenció.
Si l'activitat s'inicia i finalitza en anys diferents, es calcularà sobre els 12 mesos anteriors a la finalització del projecte.
S'accepta la imputació de pagaments en efectiu per un import màxim de 3.000 euros respecte el total de subvenció correctament justificat.
El caràcter subvencionable de la despesa d'amortització ha d'estar subjecte a les condicions següents:
- que l'adquisició dels béns amortitzats no hagi estat objecte d'algun tipus de subvenció parcial o completa;
- que l'amortització es calculi de conformitat amb les normes de comptabilitat generalment acceptades; i
L'element en sí mateix ha de ser una despesa elegible i es consideren elements amortitzables aquells que es recullen a les taules de la Hisenda Pública (Reial decret 1777/2004 pel que s'aprova el Reglament de l'Impost de Societats).
La imputació ha de ser proporcional a l'ús tant temporal com espacial que es faci del bé en la realització de l'activitat subvencionada.
El beneficiari ha de disposar dels següents documents justificatius:
- Factura de compra dels elements amortitzables.
- Justificant acreditatiu del pagament de les mateixes.
- Quadre financer de l'amortització.
- Detall dels càlculs efectuats per a la determinació de la despesa imputable, amb indicació del percentatge imputat de cada una de les factures.
- Assentaments comptables de les amortitzacions imputades al Programa subvencionat.
- Tota aquesta documentació restarà a disposició de l'Administració per a accions de verificació i control.
Les despeses de lloguer de locals es justificaran mitjançant les corresponents factures de proveïdors.
La seva imputació es farà d'acord amb el temps d'utilització i l'espai utilitzat.
La persona beneficiària ha de disposar dels següents documents justificatius:
- Contracte de lloguer per a la verificació de les condicions firmades.
- Extracte bancari o els rebuts acreditatius del pagament.
- En relació amb l' IVA: model trimestral 303 i model anual 390.
- En relació amb l'IRPF: model trimestral 115 i model anual 180.
- Si hi ha exempció pel que fa a l'IVA, caldrà disposar del document d'Hisenda que així ho acrediti.
Igualment si es dóna el cas de no tenir obligació de fer les retencions de l' IRPF.
- Detall dels càlculs efectuats per a la determinació de la despesa imputable.
Tota aquesta documentació restarà a disposició de l'administració per a accions de verificació i control
Serà subvencionable l'import de l'IVA efectivament suportat i no recuperable.
Les entitats beneficiàries hauran de declarar la situació en que es troben respecte aquest impost.
En el cas que estiguin subjectes a règim de prorrata general o especial, només es podran imputar el percentatge que legalment els correspon.
Preassignació de contractes de treball a sol·licitar per part de les entitats locals
TA = Total atur; TASPS = Total atur sense prestació per desocupació o subsidi; NTM = Nombre treballadors/ores preassignat al municipi; NTCC = Nombre de treballadors/ores preassignat al consell comarcal
Pont de Vilomara i Rocafort, el
Cruïlles, Monells i Sant Sadurní de l'Heura